Rino Serra/Le fior dël mal/071


LXXI. Na gravura anciarmanta 
Ma che spetr singolar, a l'ha nen àutr për vestì, 
Che 'n sla front schéletria, drolament campà lì, 
Un diadema afros ch'a sà 'd carnaval. 
Sensa spron sensa foèt, a sfianca 'n caval, 
Fantasma parej ëd chiel apocalitich bròch, 
Ch'a sbava da le naris 'mé un dël mal caduch. 
Travërsand lë spassi tuti e doi së slanso, 
E l'infinì con sabòt asardos scarpiso, 
Ël cavajer l'ha an pugn un sàber afoà 
Sla furfa sensa nòm che sò caval l'ha pistà 
E përcor, mé un prinsi ch'a contròla ij sò teren, 
Ël simiteri in-mens, frèid, che l'orissont l'ha nen, 
Doa arpòso ai ciairor d'un sol bianch e sbiadì 
Ij pòpoj che veja e neuva stòria a l'han cudì. 

Rino Serra
Leteratura piemontèisa
Baudelaire